Oficialusis leidinys L 181 , 12/07/1988 p. 0040 - 0044

specialusis leidimas suomių kalba: skyrius 13 tomas 17 p. 0072

specialusis leidimas švedų kalba: skyrius 13 tomas 17 p. 0072



Komisijos direktyva 1988 m. gegužės 17 d. derinanti su technikos pažanga Tarybos direktyvą 77/649/EEB dėl valstybių narių įstatymų, reglamentuojančių motorinių transporto priemonių vairuotojų regėjimo lauką, suderinimo (88/366/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių teisės aktų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 87/403/EEB [2], ypač į jos 11 straipsnį, atsižvelgdama į 1977 m. rugsėjo 27 d. Tarybos direktyvą 77/649/EEB dėl valstybių narių įstatymų, reglamentuojančių motorinių transporto priemonių vairuotojų regėjimo lauką, suderinimo [3] su pakeitimais, padarytais Direktyva 81/643/EEB [4], ypač į jos 5 straipsnį, kadangi transporto priemonių dizainas pakito, ypač dėl aerodinaminių tyrimų, kuriais siekiama taupyti degalus, todėl dažnai priekinio stiklo statramsčiai tampa pakankamai nuolaidūs; kadangi dabartinius reikalavimus dėl abiakės nematomos zonos, kurią sudaro priekinio stiklo statramsčiai, reikėtų iš dalies pakeisti, kad būtų sumažinti sunkumai, kylantys gamintojams gaminant transporto priemones su optimaliais vilkties koeficientais (Cd); kadangi praktika parodė, kad taip pat reikia iš dalies pakeisti tam tikrus reikalavimus, susijusius su priekiniame stikle įtvirtintomis "radijo antenomis" ir "atitirpdančiais/aprasojimą pašalinančiais" laidininkais, kad būtų pasiekta optimali kokybė ir charakteristikos, atitinkančios aukščiausio lygio radijo įrangą, ir veiksmingiau būtų atitirpdomas priekinis stiklas bei nuo jo pašalinamas aprasojimas, išlaikant gerą optinę kokybę ir neuždengiant regėjimo lauko; kadangi šioje direktyvoje numatytos priemonės atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 77/649/EEB priedų sąrašas ir I bei IV priedai iš dalies pakeičiami pagal šios direktyvos priedą. 2 straipsnis Valstybes narės priima įstatymus ir kitus teisės aktus, kurie, įsigalioję iki 1988 m. spalio 1 d., įgyvendina šia direktyvą ir nedelsdamos apie tai praneša Komisijai. 3 straipsnis Ši direktyva skirta valstybėms narėms. Priimta Briuselyje, 1988 m. gegužės 17 d. Komisijos vardu Cockfield Pirmininko pavaduotojas [1] OL L 42, 1970 2 23, p. 1. [2] OL L 220, 1987 8 8, p. 44. [3] OL L 267, 1977 10 19, p. 1. [4] OL L 231, 1981 8 15, p. 41. -------------------------------------------------- PRIEDAS Priedų sąrašas iš dalies pakeičiamas taip:Po III priedo įrašoma:"Priedėlis: 1 ir 2 paveikslai".Po IV priedo įrašoma:"Priedėlis: 1–7 paveikslai". I priedas iš dalies pakeičiamas taip:5.1.2–5.1.2.1.2 teksto dalys pakeičiamos taip: "5.1.2. Kiekvieno priekinio A statramsčio abiakio regėjimu nematomos zonos kampas, nurodytas 5.1.2.1 papunktyje, neturi būti didesnis kaip 6° (žr. IV priedo priedėlio 3 paveikslą). Keleivio pusėje A statramsčio abiakio regėjimu nematomos zonos kampo, nurodyto 5.1.2.1.2 paragrafe, nustatyti nereikia, jei abu statramsčiai transporto priemonės išilginės vertikalios simetrijos plokštumos atžvilgiu yra išdėstyti simetriškai. 5.1.2.1. Kiekvieno A statramsčio abiakiu regėjimu nematomos zonos kampas matuojamas perkeliant į horizontalią plokštumą tokius du horizontalius pjūvius: 1 pjūvis : nuo taško Pm, esančio 5.3.1.1 papunktyje apibrėžtoje vietoje, braižoma plokštuma, sudaranti 2° kampą į viršų nuo horizontalios plokštumos, einančios per tašką Pm. Pradedant nuo tolimiausio A statramsčio ir pasvirusios plokštumos sankirtos taško nustatomas horizontalus A statramsčio pjūvis (žr. IV priedo priedėlio 2 paveikslą). 2 pjūvis : ta pačia tvarka, tik naudojama plokštuma, sudaranti 5° kampą žemyn nuo horizontalios plokštumos, einančios per tašką Pm (žr. IV priedo priedėlio 2 paveikslą). 5.1.2.1.1. Vairuotojo pusės A statramsčio sudaromos nematomos zonos kampas – tai kampas, kurį horizontalioje projekcijoje sudaro taške E2 prasidedanti linija, lygiagreti liestinei, jungiančiai tašką E1 su pjūvio S2 išoriniu kraštu, ir liestinė, jungianti tašką E2 su pjūvio S1 vidiniu kraštu (žr. IV priedo priedėlio 3 paveikslą). 5.1.2.1.2. keleivio pusės A statramsčio sudaromos nematomos zonos kampas – tai kampas, kurį horizontalioje projekcijoje sudaro liestinė, jungianti tašką E3 su pjūvio S1 vidiniu kraštu ir taške E3 prasidedanti linija, lygiagreti liestinei, jungiančiai tašką E4 su pjūvio S2 išoriniu kraštu (žr. IV priedo priedėlio 3 paveikslą)." 5.1.3 punktas pakeičiamas taip: "5.1.3. Priekiniame 180° vairuotojo regėjimo lauke, žemiau horizontalios tašką V1 kertančios plokštumos ir virš trijų V2 tašką kertančių plokštumų, iš kurių viena plokštuma yra statmena X-Z plokštumai ir turi 4° nuolydį į priekį horizontalės atžvilgiu, o kitos dvi plokštumos yra statmenos plokštumai Y-Z ir turi 4° nuolydį į priekį horizontalės atžvilgiu, negali būti jokių kliūčių, išskyrus dėl priekinių A statramsčių ir (arba) pakreipiamojo vėdinimo langelio skiriamųjų juostų, išorinių radijo antenų, galinio vaizdo veidrodžių ir priekinio stiklo valytuvų atsirandančias nematomas zonas (žr. IV priedo 4 paveikslą). Regėjimo lauko kliūtimis nelaikoma: - įtvirtinti arba įspausti "radijo antenų" laidininkai, kurie yra ne platesni kaip: - įtvirtinti laidininkai: 0,5 mm, - įspausti laidininkai: 1,0 mm. Tokie "radijo antenų" laidininkai neturi kirsti zonos A, apibrėžtos Direktyvoje 78/318/EEB dėl motorinių transporto priemonių stiklo valytuvų ir apliejiklių [1]. Tačiau trys "radijo antenų" laidininkai gali kirsti zoną A, jei jų plotis yra ne didesnis kaip 0,5 mm: - tokių matmenų zonoje A esantys "atitirpdantys/aprasojimą pašalinantys" laidininkai (paprastai zigzago arba sinusoidės formos): - didžiausias matomas plotis: 0,030 mm, - didžiausias laidininko tankis: - vertikalių laidininkų: 8/cm, - horizontalių laidininkų: 5/cm." 5.3.1.1 papunktis pakeičiamas taip: "5.3.1.1. II lentelėje nurodytos pagrindinės koordinatės, kai projektinis sėdynės atlošo polinkio kampas yra 25°. Teigiama koordinačių kryptis nurodyta IV priedo priedėlio 1 paveiksle. Taškas Pm – tai tiesios linijos P1–P2 sankirtos su išilgine vertikalia plokštuma, einančia per tašką R, taškas. II LENTELĖ Taškas P | X | Y | Z | P1 | 35 mm | – 20 mm | 627 mm | P2 | 63 mm | 47 mm | 627 mm | Pm | 43,36 mm | 0 mm | 627 mm" | 5.5.2 punktas pakeičiamas taip: "5.5.2. Taškus E1 ir E2 jungianti linija apie tašką P1 sukama tol, kol tašką E1 su vairuotojo pusės A statramsčio išoriniu kraštu jungianti liestinė taps statmena linijai E1–E2 (žr. IV priedo priedėlio 3 paveikslą)." 5.5.2.1 ir 5.5.2.2 papunkčiai panaikinami.5.5.4 punktas pakeičiamas taip: "5.5.4. Taškus E3 ir E4 jungianti linija apie tašką P2 sukama tol, kol tašką E4 su keleivio pusės A statramsčio išoriniu kraštu jungianti liestinė taps statmena linijai E3–E4 (žr. IV priedo priedėlio 3 paveikslą)." 6.1.4 punktas pakeičiamas taip: "6.1.4. Abiakiu regėjimu nematomos zonos kampas (žr. 5.1.2 punktą) matuojamas pasvirusiose plokštumose, kaip nurodyta IV priedo papildymo 2 paveiksle. P1 ir P2 taškų, kurie atitinkamai sujungti su E1 bei E2 ir E3 bei E4, santykis parodytas IV priedo priedėlio 5 paveiksle." 6.1.4.1 ir 6.1.4.2 papunkčiai pakeičiami taip: "6.1.4.1. E1–E2 linija nustatoma pagal 5.5.2 punktą. Vairuotojo pusės A statramsčio abiakiu regėjimu nematomos zonos kampas matuojamas kaip nurodyta 5.1.2.1.1 papunktyje. 6.1.4.2. E3–E4 linija nustatoma pagal 5.5.4 punktą. Keleivio pusės A statramsčio abiakiu regėjimu nematomos zonos kampas matuojamas kaip nurodyta 5.1.2.1.2 papunktyje." Įrašomas toks naujas 6.1.5 punktas: "6.1.5. Gamintojas gali matuoti nematomos zonos kampą transporto priemonėje arba brėžiniuose. Iškilus abejonėms, techninė tarnyba gali reikalauti bandymus atlikti su transporto priemone." IV priedas iš dalies pakeičiamas taip:Prieš paveikslus įrašoma"Priedėlis".2 paveikslas pakeičiamas tokiu 2 paveikslu: +++++ TIFF +++++ Po 2 paveikslo įdedamas toks naujas 3 paveikslas: +++++ TIFF +++++ 3, 4, 5 ir 6 paveikslai tampa atitinkamai 4, 5, 6 ir 7 paveikslais. [1] OL L 81, 1978 3 28, p. 49. --------------------------------------------------